Van Dawid. ŉ Psalm. Die Here het vir my heer die koning gesê: “Kom sit aan my regterhand, en Ek sal jou vyande aan jou onderwerp.” – Psalm 110
Die psalm se onmiddellike konteks is Israel en die koning wat oor hulle regeer. God maak verskeie beloftes om hom te beskerm en aan hom die oorwinning te gee. Tog het ŉ mens ŉ duidelike bewussyn dat hierdie psalm baie te sê het met die pad wat ons Here Jesus Christus geloop het. Die besondere band tussen Jesus en sy Vader kom duidelik na vore. Die oorwinning oor die vyandige magte word raak beskryf.